Karlo Matković

Karlo Matkovičius (, g. 2001 m. kovo 30 d.) – Kroatijos–Bosnijos krepšininkas, žaidžiantis NBA besivaržančioje Naujojo Orleano „Pelicans“ komandoje.

 Karjera 

 Zagrebo „Cedevita“ (2018–2019 m.) 
Būdamas septyniolikos metų prisijungė prie Zagrebo „Cedevita“ komandos, su kuria tapo 2019 m. Kroatijos krepšinio taurės čempionu.

 Liublianos „Cedevita Olimpija“ (2019–2024 m.) 
2019 m. balandį prisijungė prie Liublianos „Cedevita Olimpija“ komandos.https://basketball.hr/vijesti/karlo-matkovic-potpisao-prvi-profesionalni-ugovor/8270 Spalio mėnesį jis buvo išnuomotas į Belgrado „OKK Beograd“ komandą, kurioje rungtyniavo visą 2019–2020 m. sezoną.https://www.germanijak.hr/kosarka/vijesti/veliki-talent-hrvatske-kosarke-odlazi-u-beogradski-klub/64281 Pasibaigus sezonui, rugpjūčio mėnesį, jis buvo išnuomotas į Belgrado „Mega Basket“ komandą.https://www.bcmegabasket.net/player/karlo-matkovic/ 

2022 m. NBA naujokų biržoje 52-uoju šaukimu jį pasirinko Naujojo Orleano „Pelicans“ komanda, tačiau jis sugrįžo į Liublianos komandą, su kuria rungtyniavo iki 2024 m. vasario.https://mozzartsport.com/kosarka/vesti/pelikansi-odabrali-matkovica-tokom-reklame-za-slatkise-morace-jos-da-ceka-na-sansu-u-nba/423455

 Birmingamo „Squadron“ (2024 m.) 
Vasario 22 d. jis prisijungė prie „Pelicans“ dukterinės Birmingamo „Squadron“ komandos.https://www.oursportscentral.com/services/releases/birmingham-squadron-announce-addition-of-karlo-matkovic/n-6059970

 Naujojo Orleano „Pelicans“ (2024-dabar) 
Liepos 14 d. jis prisijungė prie Naujojo Orleano „Pelicans“ komandos.https://www.nba.com/pelicans/news/karlo-matkovic-jamal-cain-new-orleans-pelicans-roster-signings-free-agency-071424 Spalio 23 d. debiutavo NBA pergalingose rungtynėse prieš Čikagos „Bulls“.https://www.basketball-reference.com/boxscores/202410230NOP.html

 Nacionalinė rinktinė 

 Bosnijos ir Hercegovinos jaunimo rinktinė 
K. Matkovičius atstovavo Bosnijos ir Hercegovinos jaunimo krepšinio rinktinei 2018 m. jaunimo iki 18 metų Europos krepšinio čempionate. Čempionate jis vidutiniškai pelnė po 8,6 taško ir atkovojo po 6,3 kamuolio per rungtynes.http://www.fiba.basketball/europe/u18/2018/player/Karlo-Matkovi%C4%87

 Kroatijos vyrų krepšinio rinktinė 
Gimęs kroatų šeimoje, 2021 m. lapkritį Matkovičius pareiškė norą atstovauti Kroatijos vyrų krepšinio rinktinei.https://sportske.jutarnji.hr/sn/kosarka/aba-liga/hrvat-koji-igra-u-beogradu-odigrao-senzacionalnu-utakmicu-ima-samo-20-godina-i-zeli-dres-hrvatske-15117467 Rinktinėje debiutavo 2023 m. pasaulio krepšinio čempionato atrankoje, rungtynėse prieš Švedijos rinktinę.https://sportsport.ba/kosarka/hrvatska-poraz-svedska-damir-mulaomerovic/419586

 Pasiekimai 

 Europos taurės blokuotų metimų lyderis (2024 m.)

 Slovėnijos krepšinio lygos čempionas (2023 m.)
 Slovėnijos krepšinio taurės čempionas (2023 m.)
 Kroatijos krepšinio taurės čempionas (2019 m.)

 Išnašos 

Kategorija:Kroatijos krepšininkai
Kategorija:Bosnijos ir Hercegovinos krepšininkai